|  |
| --- |
| Jessie J |
|  |
| Biografija |
| Pilnas vardas | Jessica Ellen Cornish |
| Dar žinomas | Jessie J |
| Gimė | 1988 m. kovo 27 d. (35 metai) |
| Kilmė | Londonas, Anglija, Jungtinė Karalystė |
| Žanrai | pop, soul, hip-hop, R&B, pop rock |
| Veikla | Atlikėja, dainų autorė |
| Instrumentai | Vokalas |
| Aktyvumo metai | nuo 2005 m. |
| Įrašų kompanija | Gut, Lava, Island, Universal Republic |
| Susijusi veikla | Justin Timberlake, Chris Brown, Miley Cyrus, Alicia Keys, Christina Aguilera |
| Svetainė | jessiejofficial.com |

**Jessica Ellen Cornish** (geriau žinoma savo sceniniu vardu **Jessie J**, g. 1988 m. kovo 27 d.) – Jungtinės Karalystės dainininkė ir dainų autorė. Gimusi ir užaugusi Londone, ji studijavo BRIT School prieš pasirašydama sutartį su „Gut Records" ir pradėdama savo kaip dainų autorės karjerą su „Sony/ATV Music Publishing", kur dirbo su tokiais atlikėjais kaip Chris Brown ir Miley Cyrus.

Pasirašiusi sutartį su „Universal Republic", Jessie J išgarsėjo išleidusi savo debiutinį singlą „Do It Like a Dude", kuris pasiekė antrąją vietą UK Singles Chart tope. Kiek vėliau, 2011 m. pasiekusi topų viršūnes devyniolikoje šalių įskaitant Jungtinę Karalystę, Prancūziją, Airiją ir Naująją Zelandiją su daina „Price Tag", ji išleido savo debiutinį studijinį albumą „Who You Are". Jis Jungtinės Karalystės albumų tope pasiekė antrąją vietą. Į albumą taip pat įėjo ir singlai „Nobody's Perfect", „Who's Laughing Now" ir „Who You Are", kurie visi pateko į Britanijos top 20, tačiau daugiausiai šlovės dainininkei atnešė penktasis singlas „Domino" pasiekęs šeštąją vietą Billboard Hot 100 tope JAV ir tapo jos antruoju singlu Didžiojoje Britanijoje pasiekusiu pirmąją topų vietą. Septintasis singlas „LaserLight" iš albumo „Who You Are" tapo šeštuoju top 10 singlu iš albumo ir Jessie J tapo pirmąja Britanijos dainininke, turinčia šešis top 10 singlus iš vieno albumo. Atlikėja ruošiasi išleisti kol kas pavadinimo neturintį antrąjį albumą 2013 m. pradžioje. Be savo muzikinės karjeros, ji taip pat teisėjauja Britanijos televizijos šou „The Voice UK".

Jessie J būdingas netradicinis muzikinis ir pasirodymų stilius, kuriame sumišęs soul stiliaus vokalas su šiuolaikiniais R&B, pop ir hip-hop ritmais. Dainininkė yra sukaupusi daugybę įvairiausių apdovanojimų ir nominacijų už savo prisidėjimą prie muzikinės industrijos. Keli iš apdovanojimų, atitekusių atlikėjai, yra 2011 BRIT Awards kritikų pasirinkimo (*Critics Choice*) ir 2011 m. muzikinės vilties (*BBC Sound Of 2011*) prizai. 2012 m. balandžio mėnesį Jessie J buvo pardavusi virš 11 milijonų singlų ir 2,5 mln. albumų visame pasaulyje.

Biografija
----------

### 1988–2005: vaikystė ir jaunystė

Jessie J, gimusi Jessica Ellen Cornish vardu Londone, jau nuo vienuolikos metų pradėjo savo kaip dainininkės karjerą. Jai atiteko vaidmuo Andrew Lloyd Webber kūrinyje „Whistle Down the Wind". Iki šešiolikos metų Jessie lankė Meifildo vidurinę mokyklą (*Mayfield High School*) mokyklą, o vėliau įstojo į BRIT School, kur tapo merginų muzikos grupės „Soul Deep" nare. Jessie J diagnozuotas širdies dūžių sutrikimas. Dėl to būdama 18 metų patyrė nedidelį priepuolį. Dėl to ji negali rūkyti ir gerti alkoholinių gėrimų.

Karjera
-------

### 2005–2010: karjeros pradžia

2005 m. ji pasirašė kontraktą su įrašų kompanija pavadinimu „Gut Records", tačiau ji nespėjo išleisti muzikos kūrinių, nes netrukus kompanija patyrė bankrotą. Jessie J buvo gan gera dainų autorė, todėl netrukus pasirašė kontraktą su „Sony ATV". Ji parašė Miley Cyrus hitą „Party in the USA" kartu su prodiuseriu Doctor Luke ir Claude Kelly. Taip pat ji rašė dainas tokiems atlikėjams, kaip Justin Timberlake, Chris Brown (su kuriuo koncertavo Europoje), Alicia Keys ir Christina Aguilera. Jessie J daina „Sexy Silk" buvo 2010 m. filmo „Lengvabūdė pirmūnė" garso takelyje.

### Nuo 2010 m.: „Who You Are"

Jessie J išleido savo debiutinį singlą „Do It Like a Dude" JK 2010 m. lapkričio 21 d. Singlas debiutavo 25 pozicijoje UK Singles Chart tope, kur netrukus pasiekė antrąją vietą. 2010 m. gruodžio 15 d. buvo pranešta kad Jessie J gavo BRIT Awards muzikos apdovanojimuose kritikų pasirinkimo (*Critics' Choice*) prizą. BBC taip pat pranešė, jog Jessie J laimėjo BBC „Sound of 2011" rinkimuose ir buvo paskelbta 2011-ųjų metų muzikine viltimi. Atlikėjos debiutinis studijinis albumas „Who You Are" išleistas 2011 m. kovo 28 d. Jungtinėje Karalystėje, o balandžio 12 d. – JAV. Paaiškėjo tuomet ir antrasis singlas „Price Tag", kurį Jessie J debiutavo laidoje „Later… with Jools Holland" 2010 m. lapkričio 9 d. Antrasis singlas iš albumo „Price Tag", kuris įrašytas kartu su JAV reperiu B.o.B, išleistas 2011 m. sausio 30 d. Jessie J dainą „Do It Like a Dude" pirmiausiai parašė atlikėjai Rihanna, bet pasiliko sau. Albumą planuota išleisti kovo 28 d. kad šis sutaptų su jos gastrolių pradžia, tačiau buvo nutarta išleidimo datą paankstinti mėnesiu. „Price Tag" buvo išleistas kaip pirmasis singlas JAV. „Casualty of Love" vasario 15 d. buvo išleistas kaip trečiasis singlas.

Koncertiniai turai
------------------

* *Stand Up Tour* (2011 m.)
* *Heartbeat Tour* (2011–12 m.)
* *Alive Tour* (2013 m.)

Diskografija
------------

### Albumai

* *Who You Are* (2011 m.)
* *Alive* (2013)

### Singlai

| Metai | Singlas | Vieta | Albumas |
| --- | --- | --- | --- |
| JK | AIR | EU |
| 2010 | „Do It Like a Dude" | 2 | 13 | 69 | *Who You Are* |
| 2011 | „Price Tag" (kartu su B.o.B) | 1 | 1 | — |
| „Nobody's Perfect" | 9 | 14 | — |
| „Who’s Laughing Now" | 16 | 28 | — |
| „Domino" | 1 | 1 | — |
| „Who You Are" | 8 | 22 | — |
| 2012 | „LaserLight" (kartu su David Guetta) | 5 | 9 | — |

Apdovanojimai ir nominacijos
----------------------------

| Metai | Organizacija | Nominuotas darbas | Apdovanojimas | Rezultatas |
| --- | --- | --- | --- | --- |
| 2011 m. | BRIT Awards 2011 | Jessie J | Kritikų pasirinkimas *(Critic’s Choice)* | Laimėjo |
| BBC Sound of 2011 | Jessie J | 2011-ujų metų muzikinė viltis *(Sound of 2011)* | Laimėjo |
| MTV Brand New 2011 | Jessie J | Kylanti žvaigždė *(Next Big Thing)* | Nominacija |
| MTV Europe Music Awards 2011 | Jessie J | Geriausias naujas atlikėjas *(Best New Act)* | Nominacija |
| Geriausias postūmis *(Best Push Act)* | Nominacija |
| Geriausias DB/Airijos atlikėjas *(Best UK/Ireland Act)* | Nominacija |
| Q Awards | Jessie J | Geriausias naujas atlikėjas *(Best Breakthrough Artist)* | Nominacija |
| Geriausia atlikėja *(Best Female Artist)* | Nominacija |
| „Do It Like A Dude" | Geriausias video klipas *(Best Video)* | Laimėjo |
| 2012 m. | BRIT Awards 2012 | Jessie J | Geriausia Britanijos solo atlikėja *(British Female Solo Artist)* | Nominacija |
| Geriausias naujas Britanijos atlikėjas *(British Breakthrough Artist)* | Nominacija |
| „Price Tag" | Geriausias Britanijos singlas *(British Single)* | Nominacija |
| MTV Europe Music Awards 2012 | Jessie J | Geriausias DB/Airijos atlikėjas *(Best UK/Ireland Act)* | Nominacija |
| VEVOCertified Awards | „Price Tag" | 100.000.000 peržiūrų *(100.000.000 Views)* | Laimėjo |

Šaltiniai
---------

1. ↑  Jessie J yra pirmoji JK atlikėja, pasiekusi top 10 su šešiais singlais
2. ↑  Jessie J debiutinis albumas „Who You Are" parduotas 12 milijonų kartų Archyvuota kopija 2014-02-22 iš Wayback Machine projekto.
3. ↑  Jessie J patenka į JK topų istoriją su „LaserLight"
4. 1 2 3  „Sound of 2011: Jessie J", BBC, retrieved 2010-12-07
5. 1 2  Llewellyn Smith, Caspar (2010) „One to watch: Jessie J", *The Observer*, 31 October 2010, retrieved 2010-11-01
6. 1 2 3  Lester, Paul (2010) „New band of the Day No. 902: Jessie J", *The Guardian*, 4 November 2010, retrieved 2010-12-07
7. 1 2  Cochrane, Greg (2010) „Introducing… Jessie J", BBC, 23 November 2010, retrieved 2010-12-07
8. ↑  Leeuwis, Jermy (2015) „Jessie J to release Who You Are Archyvuota kopija 2012-04-05 iš Wayback Machine projekto.", musicremedy.com, 19 October 2010, retrieved 2010-12-07
9. ↑  O’Gorman, Chris (2010) „MOBO Gig Review: Jessie J Archyvuota kopija 2016-03-04 iš Wayback Machine projekto.", MOBO.com, retrieved 2010-11-01
10. ↑  „Jessie J hit was 'for Rihanna'", BBC, 1 December 2010, retrieved 2010-12-07
11. ↑
12. ↑  „Brit" apdovanojimuose kritikų pasirinkimo prizas atiteks debiutuojančiai atlikėjai Jessie J
13. ↑
14. ↑  Paaiškėjo debiutinio Jessie J albumo detalės (+ viršelis)
15. ↑  Connolly, Rory (2010) „Music TV – November 11 – 17", BBC, 11 November 2010, retrieved 2010-12-07
16. 1 2  „Price Tag (feat. B.o.B) - EP". iTunes Store United Kingdom. Nuoroda tikrinta 29 January 2011.
17. ↑   Archyvuota kopija 2011-02-10 iš Wayback Machine projekto.
18. ↑  Pirmasis debiutuojančios Jessie J albumas – mėnesiu anksčiau nei planuota
19. ↑
20. ↑  „Chart Stats: Jessie J". Chart Stats. Suarchyvuotas originalas 2012-07-30. Nuoroda tikrinta 29 January 2011. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
21. ↑  „Discography Jessie J". irish-charts.com. Hung Medien. Nuoroda tikrinta 29 January 2011.
22. ↑  „European Hot 100: Week of December 11, 2010 (Biggest Jump)". *Billboard*. Prometheus Global Media. Nuoroda tikrinta 29 January 2011.

Nuorodos
--------

* jessiejofficial.com Oficiali svetainė internete
* Fanų puslapis, dedikuotas atlikėjai Archyvuota kopija 2016-03-05 iš Wayback Machine projekto.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RJessie J |
| --- |
|  |
| Diskografija |
|  |
| Studijiniai albumai | 
*Who You Are* |
|  |
| Singlai | 
„Do It Like a Dude" •  „Price Tag" •  „Nobody's Perfect" •  „Who's Laughing Now" •  „Who You Are" •  „Domino" •  „LaserLight" |
|  |
| Susiję straipsniai | 
Gut Records •  Lava Records •  Justin Timberlake •  B.o.B •  David Guetta •  |

 |